เซ็นทรัล ลาดพร้าว

เซ็นทรัล ลาดพร้าว (อังกฤษ: Central Ladprao) เป็นโครงการพัฒนาพื้นที่เชิงพาณิชยกรรมแบบผสมแห่งแรกของประเทศไทย และแห่งแรกของบริษัท เซ็นทรัลพัฒนา จำกัด (มหาชน) บนที่ดินของการรถไฟแห่งประเทศไทย บริเวณหัวมุมด้านทิศเหนือของห้าแยกลาดพร้าว จุดตัดระหว่างถนนพหลโยธิน ถนนวิภาวดีรังสิต และทางยกระดับอุตราภิมุข ในพื้นที่แขวงจตุจักร เขตจตุจักร กรุงเทพมหานคร โครงการประกอบด้วยศูนย์การค้า โรงแรม สำนักงาน และศูนย์ประชุม เปิดให้บริการครั้งแรกเมื่อวันที่ 25 ธันวาคม พ.ศ. 2524 และมีพิธีเปิดอย่างเป็นทางการเมื่อวันที่ 30 เมษายน พ.ศ. 2526 โดยสาขานี้ยังมีเครือภัตตาคารที่มีชื่อเสียงที่เข้ามาเปิด เช่น ฟูจิ ในปี พ.ศ. 2525, เอ แอนด์ ดับบลิว ในปี พ.ศ. 2526, เคเอฟซี ในปี พ.ศ. 2528, เอ็มเค เรสโตรองต์ กรุ๊ป ในปี พ.ศ. 2529, สเวนเซ่นส์ ในปี พ.ศ. 2529, บาร์บีคิวพลาซ่า ในปี พ.ศ. 2530, แดรี่ควีน ในปี พ.ศ. 2539, อานตี้ แอนส์ ในปี พ.ศ. 2541, โยชิโนยะ ในปี พ.ศ. 2554 ประวัติ การประมูล ก่อสร้าง และเปิดให้บริการ กลุ่มเซ็นทรัล โดยการนำของสัมฤทธิ์ จิราธิวัฒน์ ชนะการประมูลที่ดินรกร้างรูปสามเหลี่ยม บริเวณแยกลาดพร้าว ซึ่งเป็นจุดตัดถนนพหลโยธิน ถนนวิภาวดีรังสิต (ภายหลังมีทางยกระดับอุตราภิมุขซ้อนทับด้านบนด้วย) และถนนหอวัง ในพื้นที่แขวงลาดยาว เขตบางเขน กรุงเทพมหานคร (ต่อมาพื้นที่ดังกล่าวอยู่ในแขวงจตุจักร เขตจตุจักร) มาจากการรถไฟแห่งประเทศไทย (รฟท.) โดยลงนามในสัญญาเมื่อวันที่ 19 ธันวาคม พ.ศ. 2521 และในอีกสองปีต่อมาก็ดำเนินการจัดตั้ง บริษัท เซ็นทรัล พลาซา จำกัด (ต่อมาเปลี่ยนชื่อเป็น บริษัท เซ็นทรัลพัฒนา จำกัด (มหาชน)) เมื่อวันที่ 17 มิถุนายน พ.ศ. 2523 เพื่อเป็นบริษัทในการบริหารจัดการศูนย์การค้าแบบครบวงจรบนพื้นที่ดังกล่าว เซ็นทรัล ลาดพร้าว เปิดบริการในส่วนของห้างสรรพสินค้าก่อนเมื่อวันที่ 25 ธันวาคม พ.ศ. 2524, ส่วนของศูนย์การค้าเปิดให้บริการในเดือนธันวาคม พ.ศ. 2525, โรงแรมไฮแอทเซ็นทรัลพลาซ่าและบางกอกคอนเวนชั่นเซ็นเตอร์ (ต่อมาเปลี่ยนชื่อเป็น โรงแรมเซ็นทารา แกรนด์ แอท เซ็นทรัล ลาดพร้าว กรุงเทพ) เปิดบริการเมื่อวันที่ 23 เมษายน พ.ศ. 2526 และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทรงเปิดโครงการเมื่อวันที่ 30 เมษายน พ.ศ. 2526 ภายใต้แนวคิดในการจำหน่ายสินค้าแห่งเดียวเบ็ดเสร็จ (One-Stop-Shopping) เซ็นทรัล ลาดพร้าว เป็นที่ตั้งของร้านค้าสาขาแรก ทั้งในกลุ่มเซ็นทรัล ได้แก่ ท็อปส์ ซูเปอร์มาร์เก็ต (ต่อมาเปลี่ยนเป็น ท็อปส์ ฟู้ด ฮอลล์), เพาเวอร์บาย, ซูเปอร์สปอตส์, บีทูเอส (ต่อมาได้ปรับรูปแบบเป็น บีทูเอส ธิงค์สเปซ) และนอกกลุ่มเซ็นทรัล อาทิ เอ็มเคสุกี้ เคเอฟซี สเวนเซ่นส์ เอ แอนด์ ดับบลิว บาร์บีคิวพลาซ่า เอสเอฟเอ็กซ์ ซีเนม่า เป็นต้น นอกจากนี้ยังเคยเป็นที่ตั้งสำนักงานใหญ่ บมจ.เซ็นทรัลพัฒนา และ บมจ.โรงแรมเซ็นทรัลพลาซา ก่อนย้ายไปยังเซ็นทรัลเวิลด์ในปัจจุบัน การต่อสัญญาครั้งที่ 1 ต่อมา รฟท.จัดการประมูลที่ดินสามเหลี่ยมบริเวณแยกลาดพร้าว พร้อมทั้งอาคารศูนย์การค้าบนที่ดินดังกล่าว ขึ้นในปี พ.ศ. 2551 เนื่องจากใกล้ถึงเวลาสิ้นสุดสัญญาเช่าที่ดินกับ บมจ.เซ็นทรัลพัฒนาแล้ว ซึ่งผลการประมูลปรากฏว่า รฟท.ประกาศต่อสัญญากับ บมจ.เซ็นทรัลพัฒนา ต่อไปอีก 20 ปี โดยใช้งบลงทุนมากกว่า 5,000 ล้านบาท หลังจากนั้นทางบริษัทได้ดำเนินโครงการปรับปรุงกลุ่มอาคารครั้งใหญ่ ด้วยมูลค่าทั้งหมด 3,000 ล้านบาท และปิดให้บริการเป็นระยะเวลา 6 เดือน ระหว่างเดือนเมษายน-ตุลาคม พ.ศ. 2553 แต่เนื่องจากศูนย์การค้าเซ็นทรัลเวิลด์ประกาศปิดตัวเอง โดยให้เหตุผลว่า ไม่สามารถเปิดให้บริการได้ เนื่องจากมีการชุมนุมทางการเมืองบริเวณแยกราชประสงค์ และต่อมาเมื่อวันที่ 19 พฤษภาคม ปีเดียวกัน ศูนย์การค้าเซ็นทรัลเวิลด์เกิดเพลิงไหม้ จนตัวอาคารพังถล่มลงมา หลังจากที่กำลังทหารเข้าสลายการชุมนุมทางการเมืองดังกล่าว ดังนั้น เพื่อบรรเทาผลกระทบต่อร้านค้าและลูกค้า ตลอดจนรายได้และกระแสเงินสดของ บมจ.เซ็นทรัลพัฒนาเอง จึงเลื่อนกำหนดการปิดปรับปรุงศูนย์การค้าที่ลาดพร้าว ออกไปเป็นระหว่างวันที่ 15 กุมภาพันธ์-28 สิงหาคม พ.ศ. 2554 ทั้งนี้ ในส่วนของอาคารสำนักงาน บริษัทฯ เริ่มดำเนินการไปก่อน ตั้งแต่เดือนมิถุนายน พ.ศ. 2553 จนแล้วเสร็จเมื่อเดือนพฤศจิกายน ปีเดียวกัน และอาคารส่วนโรงแรมเซ็นทาราแกรนด์ แอท เซ็นทรัลพลาซา ใช้เวลาประมาณ 6 เดือนด้วยกัน แต่หลังจากเปิดให้บริการใหม่ได้ไม่นาน อุทกภัยในประเทศไทย พ.ศ. 2554 ขยายขอบเขตมาถึงบริเวณแยกลาดพร้าวในราวเดือนพฤศจิกายน ศูนย์การค้าจึงต้องเลื่อนเวลาปิดให้บริการเป็น 21:00 น.ซึ่งเร็วขึ้น 1 ชั่วโมง ระหว่างวันที่ 1-3 พฤศจิกายน พ.ศ. 2554 จากนั้นต้องปิดให้บริการ ระหว่างวันที่ 4-17 พฤศจิกายน หลังจากนั้น คือตั้งแต่วันที่ 18 พฤศจิกายน กลับมาเปิดให้บริการโดยปรับเวลาปิดให้บริการเป็น 21:00 น. การต่อสัญญาครั้งที่ 2 ในช่วงปลายปี พ.ศ. 2565 มีกระแสข่าวว่าเซ็นทรัลพัฒนาจะไม่ต่อสัญญาเช่าโครงการกับ รฟท. ซึ่งจะสิ้นสุดในปี พ.ศ. 2571 ต่อมาเพจเฟซบุ๊กของศูนย์การค้าได้โพสต์ขอความร่วมมือไม่แชร์ข้อมูลที่ไม่ใช่ข้อเท็จจริง เพื่อไม่ให้เกิดความสับสนและเข้าใจผิดในวงกว้าง ทั้งนี้ ในช่วงเวลาเดียวกัน ห้างสรรพสินค้าเซ็นทรัล ลาดพร้าว ได้มีการฉลองปรับปรุงโฉมใหม่เพื่อรองรับกลุ่มลูกค้าทุกช่วงวัยด้วย หลังมีข้อพิพาทเรื่องสัญญาเช่า เซ็นทรัลพัฒนาจีงพัฒนาที่ดิน 48 ไร่ ตรงข้ามแดนเนรมิตเก่าที่เป็นบางกอกโดม พลาซ่า ในอดีต พัฒนาเป็น เดอะ เซ็นทรัล โดยยังคงเก็บเซ็นทรัล ลาดพร้าวไว้ อีกสองปีต่อมา บจก. เซ็นทรัลอินเตอร์พัฒนาได้แจ้งความประสงค์เพื่อต่อสัญญาเช่า โสภณ พรโชคชัย วิเคราะห์ว่าหากกลุ่มเซ็นทรัลได้สิทธิ์ในการต่อสัญญาเช่าที่ดินนี้ อาจมีการรื้ออาคารทั้งหมดเพื่อก่อสร้างใหม่ในลักษณะเดียวกับศูนย์การค้าเซ็นทรัล รัตนาธิเบศร์ ซึ่งปัจจุบันโครงการดังกล่าวเปลี่ยนชื่อเป็นเซ็นทรัล นอร์ทวิลล์ ต่อมาในเดือนพฤศจิกายน พ.ศ. 2568 เซ็นทรัลพัฒนาได้ยื่นเรื่องขอต่อสัญญาเป็นเวลาไม่ต่ำกว่า 20 ปี มายังบริษัท เอสอาร์ที แอสเสท จำกัด (บริษัทลูกของ รฟท.) อีกสามเดือนต่อมาคณะกรรมการ รฟท. มีมติต่อสัญญาเช่าโครงการนี้เป็นระยะเวลา 30 ปี ซึ่งเริ่มนับตั้งแต่วันที่ 19 ธันวาคม 2571 ถึงวันที่ 18 ธันวาคม 2601 ทั้งนี้ รฟท. เสนอให้ผลตอบแทนรวมประมาณ 3.3 หมื่นล้านบาท อีกทั้งเอกชนจะลงทุนเพิ่มเติมอีก 4,500 ล้านบาท เพื่อปรับปรุงอาคาร ระบบสาธารณูปโภค และสิ่งอำนวยความสะดวกต่าง ๆ โดยยังไม่มีแผนรื้ออาคารทั้งหมดแต่อย่างใด อนึ่ง ภายหลังสิ้นสุดสัญญา ทรัพย์สินทั้งหมดนี้จะตกเป็นของ รฟท. ทั้งหมด การจัดสรรพื้นที่ เซ็นทรัล ลาดพร้าว เป็นโครงการพัฒนาพื้นที่พาณิชยกรรมแบบประสม พื้นที่รวมทั้งหมด 310,000 ตารางเมตร ประกอบด้วย อาคารห้างสรรพสินค้าและโรงภาพยนตร์ ความสูง 7 ชั้น, อาคารค้าปลีกหลัก ความสูง 4 ชั้น, อาคารค้าปลีกส่วนตะวันออกรวมศูนย์ประชุมและแสดงสินค้า ความสูง 6 ชั้น, อาคารสำนักงาน สถาบันการศึกษา ศูนย์การเรียนรู้ และสถานเสริมความงาม ความสูง 14 ชั้น, อาคารโรงแรมและศูนย์ประชุม ความสูง 25 ชั้น และอาคารจอดรถ ความสูง 6 ชั้น โดยประกอบด้วยพื้นที่สำคัญดังนี้ เซ็นทรัล เดอะสโตร์ แอท ลาดพร้าว บีทูเอส ธิงค์สเปซ เพาเวอร์บาย ซูเปอร์สปอร์ต ลิฟวิ่ง เฮาส์ โค-ลิฟวิ่งแอนด์อีตติ้ง สเปซ ท็อปส์ ฟู้ด ฮอลล์ (เดิมเซ็นทรัล พลาซา ซูเปอร์มาร์เก็ต ซึ่งเป็นซูเปอร์มาร์เก็ตแห่งแรกในศูนย์การค้าเซ็นทรัล, ท็อปส์ ซูเปอร์มาร์เก็ต และท็อปส์ มาร์เก็ต ตามลำดับ) ท็อปส์ อีทเทอรี ศูนย์อาหาร ท็อปส์ เฟลเวอร์ โรงภาพยนตร์เอสเอฟเอ็กซ์ ซีเนม่า จำนวน 10 โรง ในจำนวนนี้มีโรงภาพยนตร์ ZIGMA Cinestadium (มีที่นั่งเฟิร์สคลาส) 1 โรง, The Bed Cinema 1 โรง และ Multi Seats 2 โรง เอ็กซ์-เท็น เกม เซ็นเตอร์ อาคารสำนักงานเซ็นทรัล ลาดพร้าว โรงแรมเซ็นทาราแกรนด์ แอท เซ็นทรัล ลาดพร้าว กรุงเทพ(ชื่อเดิม โรงแรมไฮแอทเซ็นทรัลพลาซ่า (พ.ศ. 2525-2530), โรงแรมเซ็นทรัลพลาซา (พ.ศ. 2531-2543), โรงแรมโซฟิเทลเซ็นทรัลพลาซา (พ.ศ. 2544-2552) และโรงแรมโซฟิเทลเซ็นทาราแกรนด์ (พ.ศ. 2552-2555) ตามลำดับ) บางกอกคอนเวนชันเซ็นเตอร์ แอท เซ็นทรัล ลาดพร้าว ซึ่งประกอบด้วยห้องบีซีซีฮอลล์ สกายฮอลล์ วิภาวดีบอลรูม และห้องประชุมย่อยอีก 19 ห้อง โดยสกายฮอลล์เคยใช้เป็นจุดบริการฉีดวัคซีนโควิด-19 โดยความร่วมมือกับกรุงเทพมหานคร หอการค้าไทย โรงพยาบาลรามาธิบดี และโรงพยาบาลพระมงกุฎเกล้า อุบัติการณ์ วันที่ 29 มีนาคม พ.ศ. 2568 เกิดเหตุการจลาจลเนื่องจากลูกค้าคนหนึ่งที่ชั้นหกวิ่งออกจากห้างส่งผลให้ลูกค้าคนอื่นวิ่งหนีออกจากห้างจำนวนมาก การคมนาคม รถประจำทาง(ฝั่งพหลโยธิน) : สาย 26(1-36),59 เดิม,59(1-8),63 เดิม,129(1-14E),24(2-39),178(2-50),191(2-51),107(1-12E),136(3-47),4-33E,104(2-16),524(1-23),545(2-26),39 รังสิต(1-5),34 เสริม(1-3),2-17,34,39 ตลาดไท รถประจำทาง(ฝั่ง MRT พหลโยธิน ทางออก 3) : สาย 145(3-18),96(1-42),28(4-38),27 เดิม,44(2-42),92,182,8(2-38),27(1-37) ,529E(4-29E),1-56 รถประจำทาง(ฝั่งสวนรถไฟ) : สาย 510(1-19),510E(1-20E),3(2-37),134(2-20),204(2-52),191(2-51),A1,2-53,52(1-6),29(1-1),77(3-45) รถประจำทาง(ฝั่งโรงเรียนหอวัง) : สาย 510(1-19),510E(1-20E),3(2-37),134(2-20),191(2-51),A1,2-53,52(1-6),69(2-13),187(1-17),29(1-1),555(S6),77(3-45),รถตู้ ต.118 สายสีน้ำเงิน: สถานีพหลโยธิน มีทางขึ้นมายังบริเวณหน้าศูนย์การค้า (ผ่านทางออกที่ 3 และ 4) สายสุขุมวิท: สถานีห้าแยกลาดพร้าว มีทางเชื่อมกับสถานีที่ชั้น 2 ทั้งฝั่งศูนย์การค้า และฝั่งห้างสรรพสินค้า ระเบียงภาพ อ้างอิง แหล่งข้อมูลอื่น ศูนย์การค้าเซ็นทรัล ลาดพร้าว ห้างสรรพสินค้าเซ็นทรัล ลาดพร้าว โรงแรมเซ็นทาราแกรนด์ แอท เซ็นทรัล ลาดพร้าว กรุงเทพ เซ็นทรัล ลาดพร้าว ที่เฟซบุ๊ก